open-index/open-wikipedia-markdown huggingface dataset:
Slavonski Kobaš

**Slavonski Kobaš** je naselje u Brodsko-posavskoj županiji. Pripada općini Oriovac. Ima oko 1 303 stanovnika (2001.). Nalazi se na lijevoj obali rijeke Save. Selo je okruženo plodnim poljima i pašnjacima, tlo je uglavnom crnica, plodna ali nešto teže obradiva zemlja.

## Historija

Slavonski Kobaš se spominje još za vrijeme Mongola, tj. Tatara. O tome svjedoči Tatarski put u Kobašu koji je gotovo čitavom svojom dužinom razoren od vremena komasacije u bivšoj Jugoslaviji.

O djelovanju Osmanlija u Kobašu govori Kloštar u Kobašu. Dio tog marijanskog svetišta je srušen. Postoji legenda da su Osmanlije otele sliku Majke Božje i da su je preko mosta odnijeli na desnu obalu rijeke Save, u današnji Bosanski Kobaš i da je slika preplivala Savu i vratila se u Kloštar neoštećena. O Osmanlijama govori i zapis da je mlada djevojka prezimenom Margetić ubila tri Osmanlijska vojnika u namjeri da ubije pašu u Požegi te tako oslobodi svoje selo.
Srpska propaganda

**Srpska propaganda** je izraz kojim se označavaju propagandne aktivnosti Srbije, odnosno raznih srpskih entiteta, srpskih nacionalističkih pokreta, organizacija i pojedinaca.

Pojam se krajem 20. vijeka često koristio za aktivnosti srpskih medija vezanih uz jugoslavenske ratove

Izraz se također često koristi i za označavanje argumenata koje Srbija, srpski entiteti, pokreti i pojedinci koriste u političkim, pravosudnim i drugim sporovima, odnosno polemikama u kojoj se na drugoj strani nalaze ne-srpske države, entiteti, pokreti i pojedinci.
Miloš Milojević

**Miloš S. Milojević** je bio srpski pravnik, oficir, političar i književnik.

## Život
Rođen je u Crnoj Bari 16. oktobra 1840. godine. Gimnaziju je pohađao u Beogradu. Diplomirao je na Pravnom fakultetu u Beogradu, 1862. godine. Umro je 24. juna 1897. godine u Beogradu i sahranjen na Novom groblju.

## Dela
* *Odlomci istorije Srba i srpskih - jugoslavenskih - zemalja u Turskoj i Austriji*, Beograd, 1872.
* *Pesme i običaji ukupnog naroda srpskog*
* *Putopisi dela prave - Stare Srbije*
* *Naši manastiri i kaluđerstvo*
* *Dečanske hrisovulje*

### Odlomci istorije Srba

Miloš Milojević je u svojoj knjizi "Odlomci iz istorije Srba i srpskih-jugoslavenskih zemalja u Turskoj i Austriji" dao spisak "srpskih careva". Pobrojao je vladare od Svevlada pa do Stefana Nemanje, i nadalje, od kojih mnogi nisu nosili titulu cara. Milojević u Srbe ubraja i Gote, koje smatra Lužičkim Srbima, pa stoga svoj spisak srpskih vladara započinje gotskim tj. lužičko-srpskim vladarima, i od njih izvodi vladarske dinastije koje su vladale Srbima tog vremena.

U istoj knjizi je objavio svoju tendencioznu istorijsko-etnografsku kartu Balkanskog poluostrva, u kojoj je sve zemlje naseljene Južnim Slovenima smatrao srpskim zemljama. Hrvate je nazvao Srbo-hrvatima, Slovence Srbo-slovencima, Bugare Srbo-bugarima, odnosno Srbo-rašanima itd.

## Reference

## Vanjske veze
* Ratna arhiva Miloša S. Milojevića
Lucije Emilije Paul Makedonac

**Lucije Emilije Paul Makedonac** (*Lucius Aemilius Paulus Macedonicus*, 229. pne. - 160. pne.) bio je rimski političar i vojskovođa, najpoznatiji po velikoj pobjedi nad makedonskom vojskom u bitci kod Pidne, a poslije čega je stekao nadimak *Makedonac* (Macedonicus).

## Izvori
* Plutarch, *Aemilius Paulus*. http://classics.mit.edu/Plutarch/paulus.html 
* Livy, *History of Rome* XLIV, 17 - XLVI, 41.
* Polybius, *Histories*, XXXII, 8. http://www.perseus.tufts.edu/cgi-bin/ptext?lookup=Plb.+32.8
Qin Er Shi

**Qin Er Shi** ( (229. pne. – početak oktobra 207. pne.), doslovno *Drugi car [[dinastija Qin|dinastije Qin]]*, osobnim imenom **Huhai**, bio je car Kine iz dinastije Qin koji je vladao od 210. do 207. pne. Njegova kratka vladavina je obilježena međusobnim spletkama i sukobima vodećih dvorjana, a koje su oslabile carski autoritet, omogućile niz pobuna i dovele do propasti dinastije.

## Reference
228. pr. n. e.

Godina **228. pne.** bila je godina predjulijanskog rimskog kalendara. U rimskoj državi bila je poznata kao **Godina konzulstva Ruge i Verukosa** (ili, rjeđe, **godina 526. ''[[Ab urbe condita]]**''). Oznaka 228. pne. za ovu godinu se koristila od ranog srednjeg vijeka, kada je kalendarska era Anno Domini postala glavna metoda u zapadnoj Evropi sa označavanje godina.

__NOTOC__

## Događaji

* Kartaginski vojskovođa Hamilkar Barka gine u Hispaniji čime je završen njegov osmogodišnji pohod tokom koga je Kartagini nastojao pripojiti Iberijski poluotok. Komandu nad njegovom vojskom preuzima zet Hazdrubal.
* Pergamski kralj Atal I Soter u tri bitke tuče Antioha Hijeraksa, odmetnutog brata Seleukidsko Carstvo|seleukidskog kralja Seleuka II, te tako stiče vlast nad svim nekadašnjim seleukidskim oblastima Male Azije s izuzetkom Kilikije.
* Prvi ilirski rat: Suočen s nadmoćnom rimskom silom, Demetrije Hvarski, guverner ilirske kraljice Teute pristaje na rimski protektorat u zamjenu za osobnu vlast nad najvećim dijelom Teutinih teritorija. Rimska vojska se iskrcava sjeverno od Apolonije, zauzima jedan za drugim gradom i započinje opsadu Skadra, ilirske prijestolnice.
* Arhidam V, brat ubijenog spartanskog kralja Agisa IV, je pozvan u Spartu od strane agijadskog kralja Kleomena III, ali je odmah po dolasku ubijen.
* Hazdrubal, nastojeći dovršiti Hanibalovo djelo, nastoji kartaginsku vlast nad Hispanijom upostaviti diplomatskim putem. Istovremeno na osvojenoj teritoriji osniva grad Carthago Nova (suvremena Cartagena) kao njen glavni grad.

## Rođenja
* Prusija I Hlor, kralj Bitinije (u. 182. pne.)
* Tit Kvinkcije Flaminin, rimski političar i vojskovođa koji je imao važnu ulogu pri rimskom osvajanju Grčke (u. 174. pne.)

## Smrti
* Hamilkar Barka, kartaginski vojskovođa koji se istakao u prvom punskom ratu, pobjedonosno okončao najamnički rat i pod kartaginsku vlast doveo veliki dio Iberijskog poluotoka (r. cca. 270. pne.)
* Arhidam V, kralj Sparte iz euripontidske loze
Ktetik

**Ktetik** (mn. *ktetici*, grč. *ktétikós* - prisvojni / posvojni), u lingvistici naziv za prisvojni / posvojni pridjev od imena (ponekad od etnika) naseljenog mjesta, dijela naseljenog mjesta, kraja, zemlje, države, kontinenta, otoka, poluotoka, planine i sl., npr. belomanastirski (Beli Manastir), darđanski (Darđanin), novosadski (Novi Sad), osječki (Osijek); bački (Bačka), baranjski (Baranja), slavonski (Slavonija); alžirski (Alžir), kambodžanski (Kambodžanac); američki (Amerika), evropski (Evropa); hvarski (Hvar), iški (Iž); istarski (Istra); zlatiborski (Zlatibor) itd.
Port-au-Prince

**Port o Prens** (, kreolski: -{Pòtoprens}-, , Prinčevska luka) je glavni grad države Haiti. Grad se nalazi u zalivu Gonaiv. Broj stanovnika se procenjuje na više od 2 miliona.

## Historija

Port o Prens su 1749. osnovali francuski plantažeri šećerne trske. Godine 1770. ovaj grad je postao prestonica francuske kolonije Haiti, umesto grada Kap Haitjen. Od sticanja nezavisnosti 1804, Port o Prens je glavni grad nezavisnog Haitija.

## Privreda
U Port o Prensu se proizvodi hrana, tekstil, cement i obuća.
Demetrije Hvarski

**Demetrije Hvarski** ili **Demetrije Faroski** (? - 214. pne.) bio je grčki velmoža rodom iz tadašnje grčke kolonije Faros (današnji Hvar). Vladao je Hvarom kao vazal ilirskog kralja Agrona iz svog uporišta u današnjem Starigradu. 
U vrijeme kraljice Teute komandovao je vojnom jedinicom koja je u proljeće 229. god. pne. osvojila Krf (Korkira). Nakon toga upravljao je zaposjednutim gradom, ali je veoma brzo pao u kraljičinu nemilost. Zatim je stupio u tajne pregovore sa Rimljanim, prešao na njihovu stranu i omogućio im osvajanje Korkire u prvom ilirskom ratu 229-228. pne. Zbog toga su ga Rimljani učinili svojim klijentom, nastojeći tako stvoriti protutežu ilirskoj kraljici Teuti. Kasnije je svoju poziciju među Ilirima konsolidirao oženivši se za Agronovu udovicu Triteutu

Postao je poslije saveznik makedonskog kralja Antigona III, pomogavši mu u ratu protiv spartanskog kralja Kleomena III, pri čemu se ilirski kontingent od 1.600 ljudi istakao pod vodstvom Demetrija u borbi  Selasije 222. pne. 

Demetrije se nakon toga osjetio dovoljno jakim da počne izazivati autoritet Rima, odnosno podržavajući piratstvo na Jadranu. U ljeto 221. god. pne, kada je porasla napetost u Grčkoj i kada je Makedonija sklopila savez sa Ahajskom ligom protiv Etolske lige, Iliri su napadali na svoj tradicionalni način. Demetrije i Skerdilaid su isplovili južno od Lješa sa flotom od 90 ilirskih lakih brodova (lembi). Nisu osvojili grad Pil, ali su zarobili još 50 brodova. S tom je flotom Demetrije nastavio pohod na Kiklade, nakon čega se vratio u Iliriju. Skerdilaid je i dalje ratovao i pljačkao po Peloponezu.

## Drugi ilirski rat

Za razliku od Teute, Demetrije se spremao za rat sa Rimom. Postavio je svoju posadu u Dimalu, tvrđavi u zaleđu Apolonije, potukao još neke protivnike, a na svom rodnom Hvaru iskrcao posadu od 6.000 ljudi. Rimljani su zbog toga godine 219. pne. protiv svog bivšeg klijenta pokrenuli drugi ilirski rat te zauzeli Hvar i druga Demetrijeva uporišta. Demetrije je utočište našao na dvoru mladog makedonskog kralja Filipa V, koga je nastojao nagovoriti da započne rat protiv Rima. Poginuo je u pokušaju da zauzme Mesenu 214. pne.
 
## Izvori
* Livy, ''History of Rome'', Rev. Canon Roberts (translator), Ernest Rhys (Ed.); (1905) London: J. M. Dent & Sons, Ltd.
* Plutarch, "Aratus" in ''Plutarch's Lives'', Arthur Hugh Clough (editor), John Dryden (translator). Two volumes. Modern Library; Modern Library Paperback Ed edition (April 10, 2001). Downloadable version at Project Gutenberg. Vol. 2: .
* Polybius, ''Histories'', Evelyn S. Shuckburgh (translator); London, New York. Macmillan (1889); Reprint Bloomington (1962).
* Strabo, ''Geography'', translated by Horace Leonard Jones; Cambridge, Massachusetts: Harvard University Press; London: William Heinemann, Ltd. (1924). Books 8-9: , Books 13-14: .
* Walbank, F. W., *Philip V of Macedon*, The University Press (1940).
* Wilkes, John, *The Illyrians (Peoples of Europe)*, Blackwell Publishers, (December 1, 1995) .
## Reference
Velika Bosna

**Velika Bosna** je iredentistički koncept bošnjačkih nacionalista prema kome bi Bosna i Hercegovina trebala sadržavati teritorije susjednih država (Srbije, Crne Gore i Hrvatske) na kojima žive Bošnjaci, na kojima su prije Berlinskog kongresa živjeli Bošnjaci ili južnoslavenski muslimani, odnosno koja su bile pod vlašću srednjovjekovne bosanske države. Koncept je populariziran 1990-ih kao protuteža srodnim megalomanskim projektima na Balkanu, međutim, za razliku od dva susjedna iredentistička projekta, nije zastupan kod vodećih bošnjačkih političara i stranaka. Marginalni koncept također je bio predmet dnevnopolitičkih polemika u vidu *[[tu quoque]]* napada od strane zagovornika hrvatskog i srpskog iredentizma, uključujući teorije zavjera, prema kojima je svaka ideja cjelovite BiH percipirana kao prikriveni bošnjački iredentizam. Npr. Franjo Tuđman je jednom prilikom optužio Aliju Izetbegovića da planira naseliti 500.000 Turaka i stvoriti fundamentalističku Veliku Bosnu.

## Literatura
*
Hazdrubal Lijepi

**Hazdrubal Lijepi** (cca. 270. – 221. pne.) bio je kartaginski vojskovođa.

Bio je Hanibalov šurjak i zet Hamilkara Barke, čiji je saveznik bio u sukobu s vladajućom kartaginskom aristokracijom nakon prvog punskog rata, odnosno glavni pomoćnik prilikom osvajanja Hispanije. Bio je predmet glasina prema kojima je odnos Hamilkara i Hazdrubala bio ljubavnički, odnosno da je Hamilkar Hazdrubalu dao ruku svoje kćeri samo zato da bi omogućio nastavak te veze. Međutim, moguće je da su te glasine širene od strane Hamilkarovih neprijatelja u svrhu njegove diskreditacije.

Nakon Hamilkarove smrti 228. pne. Hazdrubal ga je naslijedio kao komandant kartaginskih snaga u Hispaniji te je tamo stvoreno carstvo proširio vještim korištenjem diplomacije. Osnovao je grad Carthago Nova (Cartagena) kao sjedište nove provincije, te sklopio ugovor s Rimskom Republikom kojim je rijeka Ebro određena kao granica dviju interesnih sfera. Pao je kao žrtva keltskog atentatora.

## Izvori

## Vanjske veze

* Livius.org: Hasdrubal the Fair
Zipoit II od Bitinije

**Zipoit II**, također **Ziboet II** ili možda **Tiboet** bio je vladar Bitinije od 279. pne. do 286. pne. 

Bio je sin velikog vladara Zipoit I od Bitinije, i mlađi brat budućeg kralja Nikomeda. Nakon očeve smrti je uspio, za razliku od dvojice druge braće, izbjeći likvidaciju od stranu Nikomeda. Zipoit II je nakon toga podigao pobunu i proglasio se kraljem, u čemu ga je podržao veliki dio kraljevstva. Da bi ugušio pobunu, Nikomed je bio prisiljen kao najamnike u Malu Aziju pozvati galske vođe Leonorija i Lutarija, buduće osnivače Galatije.

## Napomene

## Reference
* Smith, William (editor); *[[Dictionary of Greek and Roman Biography and Mythology]]*, "Ziboetes" , Boston, (1867)
Leonorije

**Leonorije** (3. vijek pne.) bio je jedan od keltskih poglavica koji su godine 279. pne. sudjelovali u velikom pohodu na Grčku. Dok je glavni dio vojske pod Brenom napredovao na jug prema Grčkoj, dio od 10.000 ljudi pod Leonorijem i Lutarijem je krenuo na istok, prema Trakiji, koju je opustošio te opsjeo Bizantij, nastojeći ga natjerati da plati danak. Dio Kelta je već počeo prodirati u Malu Aziju, kada ih je kao najamnike angažirao bitinijski kralj Nikomed I, nastojeći ugušiti pobunu svog brata Zipoita te očuvati nezavisnost svoje države od Seleukida. Leonorije i Lutarije su za nagradu dobili područje u unutrašnjosti Male Azije koje se po njima naziva Galatija.
Zijela od Bitinije

**Zijela** (vladao cca. 254&ndash;228. pne.) bio je treći po redu kralj Bitinije. Bio je sin kralja Nikomeda I i njegove prve supruge Ditizele. Nikomedova druga supruga Etazeta je, međutim, Nikomeda nagovorila da razbaštini djecu iz prvog braka, uključujući Zijelu, a nakon Nikomedove smrti je postala regentica. Zijela je to odbio prihvatiti te pobjegao u Armeniju gdje je našao utočište na dvoru kralja Samesa od Sofene. Odatle je organizirao pobunu i uz pomoć galaćanskih plaćenika svrgnuo pomajku, iako je njoj podršku pružao makedonski kralj Antigon II Gonata.

Godine 228. pne. je Zijela poginuo u borbi s Galaćanima, te ga je naslijedio mladi sin Prusija.

Zijela je tokom vladavine osnovao grad nazvan po svom imenu, ali arheolozi dosad nisu uspjeli identificirati njegove ostatke.

## Reference
* Cohen, Getzel M.; *The Hellenistic Settlements in Europe, the Islands and Asia Minor* (1996), "Ziela"
* Smith, William (editor); *[[Dictionary of Greek and Roman Biography and Mythology]]*, "Zeilas" , Boston, (1867)
Pruska

**Pruska** ili **Prusija** (, ) je prvobitno bilo područje naseljeno od baltičkog plemena Prusa, kasnije zemlja Teutonskog viteškog reda, a od 16. stoljeća vojvodstvo poljskih vazala Hohenzollerna koje je 1618. stupilo u personalnu uniju s Brandenburškom Markom. Nakon Švedske pobjede u ratu protiv Poljske, Istočna Pruska je dobila suverenitet 1660. godine, a od 1701. cijela zemlja postoji kao samostalno kraljevstvo. Od 1871. do 1945. bila je dio Njemačkog Carstva, a 1947. je prestala postojati odlukom Saveznika.

## Općenito

Naziv *Pruska*, u kasnom srednjem vijeku odnosio se samo na područje između Zapadnog Pomorja i pokrajine Kurland (zapadni dio današnje Letonije), koje odgovara kasnijim njemačkim pokrajinama Zapadna Pruska () i Istočna Pruska (). Od 1466. do 1772. regija je bivala dijeljena između Poljske i Teutonskog viteškog reda, odnosno pruskih vladara iz dinastije Hohenzollern.

U 18. stoljeću, ime *Pruska* se postupno počinje koristiti kao naziv za sve zemlje pod vlašću dinastije Hohenzollern, uključujući i teritorij unutar granica Svetog Rimskog Carstva. Nakon 1866. Kraljevina Pruska se anektiranjem susjednih državica proširila na gotovo cijelu sjevernu Njemačku te je površinski zauzimala oko dvije trećine tadašnjeg Carstva. Tokom vremena pruski glavni gradovi bili su Königsberg, Potsdam i Berlin.

Moć i ugled Pruske su znatno porasli tijekom 18. stoljeća, za vladavine Fridrika II. Velikog (1740. – 1786.). Tada se uzdigla kao druga njemačka država po moći (odmah iza Austrije) i kao peta velika sila Europe. U 19. stoljeću, pod vodstvom kancelara Otta von Bismarcka, Pruska se našla kao predvodnica malonjemačkog plana ujedinjenja i temelj novonastalog Njemačkog Carstva.

Pruske nacionalne boje su crna i bijela, a potječu od odijela vitezova Teutonskog reda koji su na bijelim ogrtačima imali crne križeve. U kombinaciji s crvenom i bijelom (bojama hanzeatskih gradova Bremena, Hamburga i Lübecka) 1867. nastala je crno-bijelo-crvena trgovačka zastava Sjevernonjemačkog saveza koja je 1871. postala zastava Njemačkog Carstva (crvena je tada intepretirana kao carska boja). Pruski nacionalni moto od vremena reformacije bio je "*Suum cuique*" (, ).

## Povezano
* Kraljevina Pruska
* Popis pruskih kraljeva

## Vanjske veze

* Preussen.de
* - Preußen - Chronik eines deutschen Staates
* Preußenschlag, Übernahme der Regierung
* Der Freistaat Preußen
* Stiftung Preußischer Kulturbesitz
* Stiftung Preußische Schlösser und Gärten Berlin-Brandenburg
* Kontrollratsgesetz Nr. 46 - die formelle Auflösung Preußens 
* Quellen zur Geschichte Preußens, mit Schwerpunkt auf Westfalen
Prusija I od Bitinije

**Prusija I Holos** (Προυσίας Α' *ὁ Χωλός "[[Hromi]]"*) (cca. 228. pne. – 182. pne.) bio je kralj Bitinije. Bio je sin kralja Zijele. Kao vladar je sklopio savez sa makedonskim kraljem Demetrijem II, oženivši njegovu kći Apamu.

Oko godine 220. pne. Prusija je vodio rat protiv Bizantija. Potom je porazio Galaćene. Proširio je teritoriju Bitinije u nitu ratova protiv pergamskog kralja Atala I i Herakleje Pontske na Crnom moru. Makedonski kralj Filip V mu je godine 202. pne. u vlast predao luke Kios i Mirleja in 202, koje je po sebi i ćeniu nazvao Prusija i Apameja.

Iako je dao utočište prognanom Hanibalu te se služio njegovim uslugama u borbi protiv pergamskih Atalida, proglasio se neutralnim u sukobu Rima sa seleukidskim vladarom Antiohom III Velikim.

Naslijedio ga je sin Prusija II.

## Literatura

* Habicht, Christian, s.v. Prusias I., RE. Bd. ХХШ, 1. 1957
Tit Kvinkcije Flaminin

**Tit Kvinkcije Flaminin** (*Titus Quinctius Flamininus*, cca. 228. pne. – 174. pne.) bio je rimski političar i vojskovođa, najpoznatiji po ulozi koju je imao u rimskom osvajanju Grčke.

Bio je član roda (*[[gens]]*) Quinctia i brat budućeg konzuila Lucija Kvinkcija Flaminina. U drugom punskom ratu je služio kao vojni tribun a godine 205. pne. je imenovan za propraetora grada Tarentum. Godine 203. pne. je izabran za kurulskog edila, a 199. pne. za kvestora. Godine 198. pne. je izabran za konzula, iako je bio mlađi od 30 godina, i usprkos protivljenju dvojice tribuna - Marka Fulvija i Manija Kurija. Njegov kolega je tada bio Sekst Elije Paul.

Flamininov konzulski mandat se zbio za drugog makedonskog rata, te je poslan u Grčku da zamijeni konzula Publija Sulpicija Galbu. U pohodu je imao uspjeha, istjeravši Makedonce iz najvećeg dijela Grčke, a potom je došao u Iliriju gdje je Filipa V Makedonskog porazio u bitci na Ausu. Potom je započeo pregovore o miru, nastojeći tako završiti rat prije nego što mu istekne mandat. No, kada je iz Rima došla obavijest da je proglašen prokonzulom, nastavio je rat. Tako je godine 197. pne. u bitci kod Kinoskefale Filipu nanio odlučujući poraz. Poslije je vodio pregovore, te na njima odbio prijedloge svojih grčkih saveznika da se Filip svrgne. Umjesto toga se zadovoljio makedonskim povlačenjem iz Grčke i velikom odštetom.

Iako je rat završio, Flaminin je ostao u Grčkoj te je od 197. do 194. pne. iz svog sjedišta u Elateji služio kao glavni arbitar svih grčkih političkih zbivanja. Godine 196. pne. je došao na Istamske igre i tamo okupljenim predstavnicima polisa proglasio obnovu slobode ukinute pod viševjekovnom makedonskom dominacijom. Iako su historičari skloni Flamininove izjave tumačiti kao propagandu, antički izvori ga opisuju kao iskrenog filehelena koji je tečno govorio grčki i bio veliki poklonik grčke kulture i institucija. Svoju borbu protiv tiranije, a za slobodu polisa, je nastojao potvrditi ratom protiv spartanskog kralja Nabisa, kojom je isti svrgnut, a Argos oslobođen spartanske vlasti. Nakon te pobjede se Flaminin vratio u Rim gdje mu je priređen trijumf.

Kada je pergamski kralj Eumen II pozvao Rimljane u pomoć zbog napada seleukidskog kralja Antioha III, Flaminin je godine 192. pne. poslan na Antiohov dvor. Tamo je Antioha, tvrdeći da predstavlja sve slobodne grčke polise, bez uspjeha pokušao uvjeriti da napusti pergamske i druge grčke teritorije u Maloj Aziji. Antioh je to odbio učiniti te je došlo do rimsko-sirijskog rata. U njemu je Flaminin sudjelovao u bitci kod Termopila.

Flaminin je potom 189. pne. izabran za cenzora.

Godine 183. pne. je poslan u diplomatsku misiju u Bitiniju gdje je pokušao kralja Prusiju nagovoriti da Rimu izruči tamo sklonjenog Hanibala. Hanibal je, međutim, to preduhitrio samoubistvom.

Nakon toga nema podataka o Flamininu, a vjeruje se da je umro oko 174. pne.

## Vanjske veze
* Plutarch's parallel lives - Flamininus - Loeb edn. at Bill Thayer's website (accessed 13 July 2009)
* Livy's History of Rome
Radošin

**Radošin** je naselje u Srbiji koje administrativno pripada opštini Svilajnac u Pomoravskom okrugu. Prema popisu iz 2002. bilo je 550 stanovnika (prema popisu iz 1991. bilo je 805 stanovnika).

## Historija
Prema drugom turskom zapisu iz 1478. godine u Resavi se pored drugih naselja pominje i Radešin.

Ime sela potiče prema nazivu srednjevekovnog manastira Radešino, o čemu govori i zapis iz manastira, Sv. Pavle na Svetoj Gori iz 1402. – 1407. godine *... u dane Blagovernoga i Hristoljubivog Despota Stevana, a poveljenijem gospodina vojvode Radoslavu i postavih u gospodstvu iz manastir doma prečistije u Radešino.*

Prema popisu stanovništva iz 1862. godine selo je imalo 390 stanovnika u 71 porodici (domaćinstva). Najveći broj stanovnika i domaćinstava popisan je 1961. godine (923/208).

## Geografija
Nalazi se na obroncima kose koja se strmo spušta prema desnoj obali Velike Morave, 17&nbsp;km južno od Svilajnca, na nadmorskoj visini od 200m.

## Demografija
U naselju Radošin živi 462 punoletna stanovnika, a prosečna starost stanovništva iznosi 46,5 godina (44,7 kod muškaraca i 48,2 kod žena). U naselju ima 151 domaćinstvo, a prosečan broj članova po domaćinstvu je 3,64.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

Kako je prirodni priraštaj u opadanju 2010. godine u selu ima oko 750 stanovnika u 145 domaćinstava, od kojih je 218 na privremenom radu u inostranstvu.

## Privreda
Stanovništvo danas posebnu pažnju posvećuju modernizaciji poljoprivredne proizvodnje tako da danas u selu ima preko 300 traktora i sve poljoprivredne mašine.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Etazeta od Bitinije

**Etazeta** (3. vijek pne.) bila je druga supruga Nikomeda I, kralja Bitinije, a potom i kraljica. Antički izvori je opisuju kao izuzetno ambicioznu ženu koja je svog supruga uspješno nagovorila da krunu ne ostavi djeci iz prvog braka, odnosno da je prepusti njenoj djeci. S obzirom da su ona bila mlada, ponudila je skrbništvo najmoćnijim vladarima svog doba - egipatskom kralju Ptolemeju II i makedonskom kralju Antigonu II, kao i gradovima-državama kao što su Bizantij, Herakleja Pontska i Kios.

Nakon što je Nikomed 255. pne. umro, Etazeta je počela vladati kao regentica svojoj djeci. Međutim, Zijela, Nikomedov sin iz prvog brakja, ju je odbio prihvatiti te započeo pobunu s ciljem da dođe na vlast. Etazeta je nastojala očuvati svoju poziciju udajom za Nikomedovog polubrata, ali je 254. pne. prisiljena zajedno s djecom otići u Makedoniju u progonstvo. 

## Izvori
* Memnon, ''History of Heracleia''
Tarevci

**Tarevci** su naseljeno mjesto u sastavu opštine Modriča, Republika Srpska, BiH.

## Stanovništvo

## Napomene

## Izvori
* Knjiga: "Nacionalni sastav stanovništva - Rezultati za Republiku po opštinama i naseljenim mjestima 1991.", statistički bilten br. 234, Izdanje Državnog zavoda za statistiku Republike Bosne i Hercegovine, Sarajevo. 
* internet - izvor, "Popis po mjesnim zajednicama" - http://www.fzs.ba/Podaci/nacion%20po%20mjesnim.pdf 
## Vanjske veze
Sveta liga (1571)

**Sveta liga iz 1571.** godine bila je liga sredozemnih zemalja osnovana u cilju zaustavljanja daljnje turske najezde ka Europi. Оsnovao ju je papa Pio V., а činile su je Papinska država, Španjolska, Mletačka republika, Napulj, Sicilija, Genova, veliko vojvodstvo Toscane, vojvodstva od Savoje, Parme i Urbina, kao i Malteški vitezovi.
 
Ove države su imale 200 galija, 100 drugih tipova brodova, 50.000 pješaka, 4.500 konjanika, i odgovarajuću аrtiljeriju za sukob s Turcima. Kao vrhovni zapovjednik proglašen je don Juan Austrijski, nezakoniti sin Karla V., polubrat španjolskog kralja, Filipa II.

Liga je bila otvorena i za Sveto Rimsko Carstvo, Francusku i Portugal, аli ni jedna od tih zemalja se nije pridružila. Sveto Rimsko Carstvo je željelo održati mir s Carigradom, dok je Francuska bila u aktivnom protušpanjolskom savezu s Osmanlijama. Portugal je bio na vrhuncu sukoba u Мaroku i sukobima s Osmanlijama na Crvenom moru i Indijskom oceanu i nije imao više vojske za još jedan ratni poduhvat.

Liga je isprva bila formirana kako bi pomogla Mlecima u obrani Cipra, koji su Turci napali u srpnju 1570., no previše kasno da bi se pad Cipra spriječio.

7. listopada 1571. Liga se sukobila na moru s Osmanlijama u bitci kod Lepanta i izvojevala pobjedu. Prilikom potpisivanja mira 1573. godine Liga je rasformirana.
Šešelj

**Šešelj** je hrvatsko i srpsko prezime koje nosi nekoliko poznatih osoba:

* Vojislav Šešelj, srpski nacionalistički političar i vođa Srpske radikalne stranke;
* Zlatko Šešelj, hrvatski klasicist, prosvjetni radnik i bivši saborski zastupnik;
* Stjepan Šešelj, hrvatski književnik i jedan od suosnivača HDZa.

Šešelji (Shesheli) su stigli iz sela Lagha Shesheli pokraj Skadra ( Republika Albanija ), a pri tom su u novo prebivalište donijeli i katoličku vjeru. U Albaniji i danas postoji prezime Shesheli ( čita se Šešelji ), koje je s jezičnog motrišta nastalo od albanske riječi sheshe sa značenjem ožiljak primjerice od boginja, ospica, kozica, krasta. Ta je riječ prema Petru Skoku potvrđena upravo na dubrovačkom području, gdje su Šešelji doselili iz okolice Skadra.
Libor

**LIBOR** ili **Londonska međubankarska stopa** () predstavlja dnevnu referentnu kamatnu stopu po kojoj banke jedna drugoj nude novac za posuđivanje na londonskom međubankarskom tržištu.

## Za valute
Libor se koristi kao referentna stopa za finansijske instrumente kao što su:
* Kamate na valute, posebno na dolar
* Forvard ugovori
* Svop kamatnih stopa
* Fjučersi

Za evro postoje Euribor stope, koje priprema evropska bankarska federacija. Za evro postoji LIBOR ali se manje koristi (za SWAP kredite).

## Tehničke pojedinosti
Svaki dan u 11 sati pre podne po londonskom vremenu objavljuju se LIBOR stope, koje predstavljaju filtrirani prosek međubankarskih stopa. Tokom dana stvarna kamatna stopa će varirati. LIBOR je značajan za sledeće valute:
* Dolar
* Funta sterlinga
* Švajcarski franak
* Japanski jen
* Kanadski dolar
* Danska kruna
## Povezano
* Euribor
* Liborov skandal
Stjepan Šešelj

**Stjepan Šešelj** (Podgradina kraj Opuzena, 16.6. 1947 - ) je hrvatski pisac. Od 1995. je ravnatelj časopisa *[[Hrvatsko slovo]]*, a od 1997. ravnatelj Hrvatske kulturne zaklade. Godine 2005. je bio optužen od Haškog suda zbog nepoštivanja te institucije.

## Vanjske veze
* Biografija na portalu Hrvatskog kulturnog vijeća
Zlatko Šešelj

**Zlatko Šešelj** (Zagreb, 1952) hrvatski je filolog i prosvjetni radnik.

Rođen je u Zagrebu, gdje je završio Klasičnu gimnaziju te Filozofski fakultet. Godine 1973. bio je među osnivačima časopisa *Latina et Graeca*, a čiji je glavni i odgovorni urednik ostao do današnjeg dana. Od 1975. radi kao profesor grčkog i latinskog jezika. Godine 1995. ga je zbog *nepodobnosti* Tuđmanova vlada smijenila s mjesta ravnatelja Klasične gimnazije u Zagrebu. Zbog toga je 1996. osnovao Privatnu klasičnu gimnaziju, čijim je postao ravnateljem.

Godine 2000. je izabran u Hrvatski sabor na listi SDP-a, ali je 2003. podnio ostavku u znak protesta zbog koncepta obrazovne reforme koju je promovirao tadašnji ministar obrazovanja Vladimir Strugar.

## Vanjske veze
* Intervju u časopisu ''Vijenac''
Srpska pravoslavna crkvena opština

**Srpska pravoslavna crkvena opština** je organizaciona jedinica Srpske pravoslavne crkve (SPC) koju sačinjavaju pripadnici SPC sa sveštenikom (ili sveštenicima) na jednoj određenoj teritoriji (koja može obuhvatiti jedno ili više mjesta), a u cilju staranja o potrebama crkve.

Crkvenu opštinu sačinjava jedna ili više parohija. Parohije u jednom mjestu sačinjavaju jednu crkvenu opštinu. Izuzetno, tamo gdje je preko 50.000 pravoslavnih duša može se obrazovati i više crkvenih opština. Crkvenom opštinom upravljaju crkvenoopštinski savjet i crkvenoopštinski upravni odbor.

## Osnivanje crkvene opštine
Odluku o osnivanju crkvene opštine donosi eparhijski arhijerej u sporazumu s eparhijskim crkvenim sudom i eparhijskim upravnim odborom, o čemu izvještava Sveti arhijerejski sinod i Patrijaršijski upravni odbor.

## Ime i pečat
Prema Ustavu SPC, crkvene opštine nose imena po obrascu: *Srpska pravoslavna crkvena opština u N*. Opštine imaju i pečate s crkvenim grbom u sredini i ćirilicom ispisanim imenom unaokolo.

## Organizaciona hijerarhija
Više crkvenih opština i parohija, pod upravom arhijerejskog namjesnika, sačinjavaju arhijerejsko namjesništvo, a više arhijerejskih namjesništava (s njihovim crkvenim opštinama i parohijama) i manastiri sačinjavaju jednu eparhiju, kojom upravlja eparhijski arhijerej.

## Izvor
* Ustav Srpske pravoslavne crkve

## Povezano
* Crkvenoopštinski savjet
* Crkvenoopštinski upravni odbor
* Parohija, pravoslavno arhijerejsko namjesništvo, eparhija
Priapulida

Razdeo Priapulida predstavlja malu grupu beskičmenjaka koja broji svega 17 vrsta. Telo im je crvolikog izgleda i izgrađeno iz dva dela - rilice i trupa. Njihov telesni zid je izgrađen od jednoslojnog epidermisa. On sa spoljašnje strane luči kutikulu koja se periodično presvlači. Ekskretorni sistem je protonefridijalan.

## Literatura

* BioNet škola 
* Drvo života
* Earth Life
Guardian (razvrstavanje)

**Guardian** je engleska riječ za skrbnika ili čuvara. Ona može značiti: 

## Novine
### u Ujedinjenom Kraljevstvu
* *[[The Guardian]]*, osnovan 1821. kao *Manchester Guardian* i preimenovan 1959.
* ''The Guardian'' (1713), osnovan 1713. i brzo prestao izlazioti
* ''The Guardian'' (Anglican newspaper), anglikanske novine koje su izlazile od 1846. do 1951.
* *[[Lancaster Guardian]]*, novine u engleskom gradu Lancasteru
* *[[Cornish Guardian]]*, tjednik koji izlazi u Cornwallu

### u Kanadi
* *[[The Brampton Guardian]]*
* *[[Charlottetown Guardian]]*
* *[[Etobicoke Guardian]]*
* *[[York Guardian]]* 

### u SAD
* *[[San Francisco Bay Guardian]]*
* ''Guardian'' (US), njujjorške novine koje pokrenute 1948. kao *National Guardian*, preimenovane 1967. a s izlaženjem prestale 1992.
* UCSD ''Guardian'', službene novine Univerziteta Kalifornije u San Diegu

### u ostalim zemljama
* ''The Guardian'' (Belize)
* ''The Guardian'' (Nigerija)
* Organ današnje Komunističke partije Australije

## Vojska
* AF Guardian, borbeni avion američke ratne mornarice
* HMS ''Guardian'', naziv za tri ratna broda britanske Kraljevske mornarice
* Northrop Grumman Guardian, protivprojektilski sistem za komercijalne avione

## Film, televizija i teatar
* ''The Guardian'' (1990 film), horor film, rež. William Friedkin
* ''The Guardian'' (2006 film), dramski film, ul. Kevin Costner i Ashton Kutcher
* ''The Guardian'' (TV serija), američka TV-serija, koja je s prikazivanjem počela 2001.
* ''The Guardians'' (TV serija), britanska TV-serija koja je s prikazivanjem počela 1971.
* ''The Guardian'' (predstava), kazališni komad čiji je autor Philip Massinger
* ''Guardians'' (predstava), Off-Broadway predstava čiji je autor Peter Morris
* Black Guardian i White Guardian, vrhovna bića u Whoniverseu
* Grupa likova u TV seriji *[[Challenge of the GoBots]]*
* Superkompjuter u knjizi *[[Colossus (roman)|Colossus]]* i filmu 
* The Guardian, lik u TV-seriji ''The Tribe''

## Knjige i stripovi
* ''The Guardians'' (roman), čiji je autor John Christopher
* Guardian (strip)
* serija vojnički SF-romana čiji je autor Richard Austin
* The Guardian (roman), roman čiji je autor Nicholas Sparks
* Guardians of the Universe, fiktivna rasa vanzemaljaca u unioverzumu DC Comics

## Kartaške, kompjuterske i video-igre
* Ime koje nose besmrtnici (GM.ovi) u prvom online 3D MMORPG.u Meridian 59.
* ''Guardians'' (kartaška igra)
* Fiktivna jedinica u kompjuterskoj igri *[[Battle Realms]]*
* Zerg, fiktivna rasa u kompjuterskoj igri *StarCraft*
* ''Guardian'' (video igra), 3D shoot 'em up igr za igraću konzolu Amiga CD32
* Neuništivi neprijatelj u igri za konzoilu Final Fantasy VI
* neprijatelj Avatara u seriji Ultima
* glavni i igraćev lik u *[[The Guardian Legend]]*

## Ostale upotrebe
* Guardian Building Society, bivšpe britansko društvo za gradnju, danas dio Cheltenham & Gloucester.
* Guardian Life Insurance Company of America
* Guardian Industries
* Guardian (bend)
* Mannings, poznat kao **Guardian** u Maleziji i Singapuru, prodavač zdravstvene opreme u vlasništvu Dairy Farm Group
* Operativni sistem koji koriste Tandem Computers
* Guardian Exchange, podzemna telefonska centrala
The Wallflowers

***The Wallflowers*** je američka Grammyjem nagrađena rock grupa iz Los Angelesa, čiji je vođa Jakob Dylan, sin Boba Dylana. Osnovana je 1989. pod nazivom *The Apples*, a kroz nju je u protekle dvije decenije prošao veliki broj raznih muzičara.

## Soundtrackovi
The Wallflowers su poznati po nizu originalnih pjesama i covera koji su predstavljaju dio televizijskiuh i filmskih soundtracka:

## Diskografija
### Studijski albumui
* *[[The Wallflowers (album)|The Wallflowers]]* - Virgin Records - 1992
* *[[Bringing Down the Horse]]* - Interscope Records - 1996, US #4, RIAA: 4x Platinum; UK #58
* *[[(Breach)]]* - Interscope - 2000, US #13, RIAA: Gold
* *[[Red Letter Days (album)|Red Letter Days]]* - Interscope - 2002, US #32
* *[[Rebel, Sweetheart]]* - Interscope - 2005, US #40
* *Collected: 1996-2005* - Interscope - 2009

### Kompilacije
* "One Headlight" (na *[[Excess Baggage]]*, 1997)
* "Angel on My Bike" (na *[[KCRW Rare on Air, Vol. 3]]*, 1997)
* "Used to Be Lucky" (na *[[No Boundaries: A Benefit for the Kosovar Refugees]]*, 1999)
* "Everybody Out of the Water" (na **, 2002)
* "Too Late for Goodbyes" (na *[[Trampoline Records Greatest Hits, Vol. II]]*, 2003)
* "Lawyers, Guns, and Money" (na *[[Enjoy Every Sandwich: The Songs of Warren Zevon]]*, 2004)
* "Gimme Some Truth" napisao John Lennon. Jakob Dylan & Dhani Harrison (na *[[Instant Karma: The Amnesty International Campaign to Save Darfur]]*, 2007)

### Digitalni albumi
* *[[iTunes Originals - The Wallflowers]]*

## Singlice

## Reference

## Vanjske veze

* Official Site
* Trouser Press entry
The Guardian

***The Guardian *** (do 1959. godine poznat pod nazivom ***The Manchester Guardian***) su britanske dnevne novine koje izdaje Guardian Media Group. Osnovane su godine 1821. godine, a predstavljaju jedinu britansku novinu čiji je vlasnik fondacija (Scott Trust).

Uz dnevne novine postoji i specijalno tjedno izdanje *[[The Guardian Weekly]]*, koje osim sažetaka članaka iz *The Guardiana* sadrži i članke iz sestrinskog lista *The Observer*, te recenzije prethodno objavljene u *[[The Washington Post]]u*, odnosno prevedene iz francuskog *[[Le Monde]]a*.

*The Guardian* je u januaru 2009. imao dnevni tiraž od 358.844 primjeraka, iza *[[The Daily Telegraph]]a* i *[[The Times]]a*, ali ispred *[[The Independent]]a*. Website *The Guardiana* (guardian.co.uk) je jedan od najposjećenijih websiteova na engleskom jeziku.

## Reference

## Vanjske veze

* Guardian.co.uk
* Founding of the Manchester Guardian
The Guardian (TV serija)

***The Guardian*** je američka dramska TV-serija koja se originalno prikazivala na programu mreže CBS od 2001. do 2004. godine. Njen naslovni protagonist bio je Nick Fallin, uspješni i bogati pitsburški advokat specijaliziran za korporativno pravo, koji je uhapšen zbog posjedovanja narkotika i osuđen na 1500 sati društveno korisnog rada, koga vrši kao branitelj po službenoj dužnosti. Glavnog lika je tumačio australijski glumac Simon Baker.

Serija se u Hrvatskoj emitirala pod dva različita naslova - na programu RTL Televizije kao ***Cijena savjesti***, a potom na programu Nove TV kao ***Čuvar pravde***.

## Vanjske veze
* 
*
No Boundaries: A Benefit for the Kosovar Refugees

**No Boundaries: A Benefit For The Kosovar Refugees** je kompilacijski muzički album koga je 15. juna 1999. izdala kuća Epic Records, a koji je sadržavao pjesme niza izvođača. Prihod od albuma je bio namijenjen humanitarnoj pomoći za kosovske izbjeglice protjerane uslijed rata i NATO-bombardovanja 1999. godine. Epic je na temelju ovog albuma prikupio 1 mil. US$ koji je predan sljedećim organizacijama: Médecins Sans Frontières, OXFAM, and Cooperative for Assistance and Relief Everywhere.

## Popis pjesama
# "Last Kiss" – Pearl Jam (B-strana božićne singlice za Fan club 1998 Fan Club)
# "Baba" – Alanis Morissette (live)
# "Ghost of Tom Joad" – Rage Against the Machine (CD singlica s kućnog videa "Rage Against the Machine")
# "War of Man" – Neil Young (live)
# "Freak on a Leash" – KoRn (Butch Vig Mix)
# "Psycho Man" – Black Sabbath (Danny Saber remix)
# "Comedown" – Bush (akustička verzija)
# "Leather Jacket" – Ben Folds Five (neizdana studijska pjesma)
# "Take Me Away" – Oasis (B-strana britanske singlice "Supersonic")
# "Mary" – Sarah McLachlan (live)
# "Go" – Indigo Girls (live)
# "Used to Be Lucky" – The Wallflowers (s japanske verzije Bringing Down the Horse)
# "Wolf in Sheep's Clothing" – Jamiroquai (B-strana britanske singlice "Canned Heat")
# "Merman" – Tori Amos (neizdana studijska pjesma)
# "Fourteen Black Paintings" – Peter Gabriel (s albuma "Us")
# "Soldier of Love (Lay Down Your Arms)" – Pearl Jam (1998 Fan Club Christmas Single)

Evropsko izdanje je imalo sljedeće bonus pjesme (16. i 17.):

# "She Is Suffering" – Manic Street Preachers (US remix)
# "He's Gone" – Suede (demo version)

Brazilsko izdanje, pod nazivom *Sem Fronteiras: Em Beneficio dos Refugiados do Kosovo*, imalo je sljedeće brazilske pjesme (17. i 18.):

# "Esperança (Na Mata Eu Tenho)" – Mestre Ambrósio
# "Por Que Não Paz?" – Dread Lion
Jon Ehrlich

**Jon Ehrlich** je kompozitor filmske i televizijske muzike. Najpoznatiji je po suradnji s Jasonom Derlatkom, odnosno po soundtracku za popularnu TV-seriju *[[House, M.D.|House]]*.

## Filmografija

## Nominacije za nagrade

## Vanjske veze
*
Nick Santora

**Nick Santora** je američki pisac i televizijski producent rodom iz New Yorka. Nakon što je 1996. diplomirao pravo na Univerzitetu Columbia i kraće advokatske karijere se posvetio pisanju, a 2001. zajedno sa ženom i kćeri preselio u Los Angeles. Istakao se kao autor niza scenarija za epizode popularnih TV-serija kao što su *[[The Sopranos]]*, *[[The Guardian (TV serija)|The Guardian]]* i *[[Prison Break]]*.

## Vanjske veze
* Official Site 
*
David Hollander

**David Hollander** (16. maj 1968 -) je američki scenarist i televizijski producent rodom iz Pittsburgha. Najpoznatiji je kao kreator, glavni scenrairst i izvršni producent TV-serije *[[The Guardian (TV serija)|The Guardian]]*, čija je radnja smještena u njegov rodni grad.

## Vanjske veze
* Article from the Pittsburgh Post Gazette regarding Personal Effects script, with his picture.
* Article from the Pittsburgh Post Gazette regarding Heartland.
* IMDb biography.
* Sony Pictures Classics biography.

## Reference
Michael Pressman

**Michael Pressman** (1. jul 1950 - ) je američki filmski i televizijski režiser i producent, koji je radio na filmovima za djecu i dramskim TV-serijama kao što su *[[Picket Fences]]*, *[[The Guardian (TV serija)|The Guardian]]*, *[[Law & Order]]* i *[[Cahsmere Mafia]]*.

## Vanjske veze
*
Mark Johnson (producer)

**Mark Johnson** (27. decembar 1945 -) je američki filmski producent. U mladosti je radio kao glumac u Španija|Španiji, da bi se 1970-ih vratio u SAD i počeo karijeru producenta. Upoznao se s Barryjem Levinsonom, s kojim će početi dugu i plodnu suradnju čija je kruna bio *[[Rain Man]]*, za koga je kao producent dobio Oscara za najbolji film. Johnson je također radio i kao producent brojnih TV-serija.

## Vanjske veze
* Mark Johnson Biography - Yahoo Movies
*
Velika Bugarska

**Velika Bugarska** () je nacionalistički pojam koji teži ujedinjenju svih "bugarskih zemalja" u jednu državu. Ovo podrazumeva zemlje između Dunava i Stare planine, regiona oko Sofije, Vranja i Pirota, severna i zapadna Trakija, delovi istočne Trakije i skoro cela Makedonija.

## Povezano
* Bugaraši 
* Zapadne pokrajine
* Borba za Makedoniju

## Reference
Bujan

**Bujan** je opština u oblasti Tropoja u severnoj Albaniji. Poznata je po održavanju Bujanske konferencije 1944. godine.

## Reference
Arhijerejsko namjesništvo

**Pravoslavno arhijerejsko namjesništvo** ili samo **arhijerejsko namjesništvo** (ekavski: arhijerejsko namesništvo) dio je eparhije koji sačinjava određeni broj crkvenih opština i parohija pod nadzorom arhijerejskog namjesnika.

O osnivanju i imenu, ukidanju i promjenama arhijerejskih namjesništava odlučuje eparhijski arhijerej u sporazumu s eparhijskim crkvenim sudom i eparhijskim upravnim odborom, o čemu izvještava Sveti arhijerejski sinod i Patrijaršijski upravni odbor.

## Izvor
* Ustav Srpske pravoslavne crkve

## Povezano
* Arhijerejski namjesnik
* Srpska pravoslavna crkvena opština
* Parohija
Dunavske Švabe

**Dunavske Švabe** () je naziv za Nemce koji su živeli u nekadašnjoj Kraljevini Ugarskoj. Živeli su na prostorima današnje Mađarske, Srbije (Vojvodina) i Hrvatske (Baranja, Slavonija), kao i na Karpatima i u Transilvaniji. Te su teritorije naselili uglavnom u 18. veku.

Nemci su do drugog svetskog rata bila najbrojnija nacionalna manjina u Jugoslaviji. Mnogi Nemci (*Folksdojčeri*) bili su uključeni u okupatorski aparat za vreme rata, pa se nakon rata smatralo da se nemačka manjina nelojalno ponela prema svojoj državi. Masovno su proterani nakon Drugog svetskog rata. Istu sudbinu doživeli su Nemci i u nekim drugim evropskim zemljama (Poljska, Čehoslovačka), a te su mere i međunarodno pravno sankcionisane. Iz Rumunije nisu bili proterani već rasejani po celoj zemlji. 

Mnogi su Nemci emigrirali u SAD, Kanadu, Brazil, Argentinu, Meksiko i Australiju. Krajem 20. veka mnogi od njih su se odselili u Nemačku.

## Povezano
* Folksdojčeri

## Izvori

## Vanjske veze
* Istorija Dunavskih Švaba 
* Njemačka manjina u Kraljevini Jugoslaviji
Elez Han

**Elez Han** (od 1914. do 2012. **Đeneral Janković**; alb. **Hani i Elezit** [ˈhani i ˈɛlɛzit]), naselje na jugoistoku Kosova, neposredno uz granicu s Makedonijom. Predstavlja sjedište istoimene općine uspostavljene od strane UNMIK-a 2005. izdvajanjem iz tadašnje općine Kačanik. S obzirom da je smješten na evropskom putnom koridoru E65 predstavlja i granični prijelaz između Kosova i Makedonije. Sa sjeverne strane je najbliži grad Uroševac, a s makedonske strane Skoplje. Ime je dobio po Božidaru Jankoviću, srpskom generalu čije su trupe u prvom balkanskom ratu zauzele Kosovo.

## Reference

## Vanjske veze
Wendy Moniz

**Wendy Moniz** (Kansas City, Missouri, 19. januar 1969 -) je američka glumica portugalskog porijekla, najpoznatija po ulozi Dinah Marler u popularnoj sapunici *[[Guiding Light]]* (1995-1999, 2002) kao i nastupima u TV-serijama *[[Nash Bridges]]* (2000-2001) i *[[The Guardian (TV serija)|The Guardian]]* (2001-2004). 

Od 1991. do 1996. je bila u braku s David Birsnerom. Od 28.10. 2000. je u braku s Frankom Grillom, kolegom koji je u *[[Guiding Light]]u* tumačio lik Harta Jessupa. Imaju dvoje djece - sina Liama (2004 -) i Rija Josepha Grillo a (25.1. 2008 -).

## Filmografija
* *[[Guiding Light]]* (78 epizoda, 1995-1999, 2000) .... Dinah Adele Chamberlain Marler Thorpe Jessup/Morgan
* *[[Partners (1999 TV serija)|Partners]]* (1 epizoda, "Pilot", 1999) .... Maggie Spivak
* *[[Tuesdays with Morrie#Filmska adaptacija|Tuesdays with Morrie]]* (1999) (TV) .... Janine
* *[[Battery Park (TV serija)|Battery Park]]* (2 epizode, "Pilot" i "How Do You Solve a Problem Like Maria?", 2000) .... Maria DiCenzo
* *[[The Others (TV serija)|The Others]]* (1 epizoda, "Life Is for the Living", 2000) .... Eva
* *[[Nash Bridges]]* (21 epizoda, 2000-2001) .... Insp. Rachel McCabe
* *[[The Guardian (TV serija)|The Guardian]]* (56 epizoda, 2001-2004) .... Louisa "Lulu" Archer
* *[[Law & Order]]* (1 epizoda, "House of Cards", 2005) .... Arlene Tarrington
* *[[Big Shots (TV serija)|Big Shots]]* (4 epizode, "Pilot", "Tall, Dark and Hairless", "Greatest Amerimart Hero" i "The Way We Weren't", 2007) .... Stacey Walker

## Vanjske veze
* 

## Reference
Raphael Sbarge

**Raphael Sbarge** (New York, 12. februar 1964 - ) je američki filmski i televizijski glumac. Rodio se u teatarskoj porodici; majka Jeanne Button je bila kostimografkinja, a otac Stephen A. Sbarge je bio kazališni režiser, koji je svom sinu ime dao po Rafaelu. Raphael Sbarge se glumom počeo baviti još kao dijete, te je u dobi od 5 godina nastupio u TV-seriji *[[Sesame Street]]*.

Sbarge je tokom karijere nastupao u brojnim kazališnim predstavama, igranim filmovima i TV-serijama, ali i posuđivao glas za video-igre. Trekkiejema je poznat po nastupu u nekoliko epizoda TV-serije *[[Star Trek: Voyager]]*.

Od 12. 8. 1994. je u braku s glumicom Lisom Akey s kojom ima kći Grace i sina Djanga.

## Vanjske veze
* 
* 
* Lortel Archives listing 

## Vanjske veze
Dabney Coleman

**Dabney Wharton Coleman** (3. januar 1932 - 16. maj 2024) je američki glumac, specijaliziran za karakterne uloge. Poznat je po nizu karakternih nastupa u igranim filmovima i TV-serijama gdje je tumačio autoritarne i odrješite likove.

## Filmografija

* *The Slender Thread* (1965)
* *[[This Property Is Condemned]]* (1966)
* *The Scalphunters* (1968)
* *[[The Trouble with Girls]]* (1969)
* *[[Downhill Racer]]* (1969)
* *I Love My Wife* (1970)
* *[[The Brotherhood of the Bell]]* (1970)
* *[[Cinderella Liberty]]* (1973)
* *[[The Dove (1974 film)|The Dove]]* (1974)
* *[[The Towering Inferno (film)|The Towering Inferno]]* (1974)
* *[[Black Fist]]* (1975)
* *[[Bite the Bullet (film)]]* (1975)
* *[[The Other Side of the Mountain]]* (1975)
* *[[Midway (film)|Midway]]* (1976)
* *[[Viva Knievel!]]* (1977)
* *[[Rolling Thunder (1977 film)|Rolling Thunder]]* (1977)
* *[[North Dallas Forty (film)|North Dallas Forty]]* (1979)
* *[[Pray TV]]* (1980)
* *Nothing Personal* (1980)
* *[[How to Beat the High Co$t of Living]]* (1980)
* *[[Melvin and Howard]]* (1980)
* *[[Nine to Five]]* (1980)
* *[[On Golden Pond (1981 film)|On Golden Pond]]* (1981)
* *[[Modern Problems]]* (1981)
* *[[Young Doctors in Love]]* (1982)
* *[[Tootsie]]* (1982)
* *[[WarGames]]* (1983)
* *[[Cloak & Dagger]]* (1984)
* *[[The Man with One Red Shoe]]* (1985)
* *[[Dragnet (1987 film)|Dragnet]]* (1987)
* "Sworn to Silence" (nagrada Emmy za najbolju sporednu ulogu u mini-seriji ili TV-filmu)
* *[[Hot to Trot]]* (1988)
* *[[Where the Heart Is (1990 film)|Where the Heart Is]]* (1990)
* *[[Short Time]]* (1990)
* *[[Drexell's Class]]* (TV) (1991)
* *[[Meet the Applegates]]* (1991)
* *There Goes the Neighborhood* (1992)
* *[[Amos & Andrew]]* (1993)
* *[[The Beverly Hillbillies (film)|The Beverly Hillbillies]]* (1993)
* *Judicial Consent* (1994)
* *[[Clifford (film)|Clifford]]* (1994)
* *Witch Way Love* (1997)
* *Exiled: A Law & Order Movie* (1998)
* *[[You've Got Mail]]* (1998)
* *[[My Date with the President's Daughter]]* (1998)
* *Taken* (1999)
* *Giving It Up* (1999)
* *[[Inspector Gadget (film)|Inspector Gadget]]* (1999)
* *[[Stuart Little (film)|Stuart Little]]* (1999)
* ** (2001)
* *[[The Guardian (TV serija)|The Guardian]]* (TV) (2001)
* *The Climb* (2002)
* *[[Moonlight Mile]]* (2002)
* *[[Where the Red Fern Grows]]* (2003)
* *[[Domino (film)|Domino]]* (2005)
* *Hard Four* (2007)

## Vanjske veze
* 
* 
*